b'\n_START_ARTICLE_\nBabi\xc4\x8dev mlin\n_START_SECTION_\nZgodovina\n_START_PARAGRAPH_\nDru\xc5\xbeina Babi\xc4\x8d je leta 1912 kupila Kolmani\xc4\x8dev, v celoti plavajo\xc4\x8di mlin, ki pa je v po\xc5\xbearu leta 1927 popolnoma pogorel. Babi\xc4\x8devi so v enem letu na istem mestu postavili nov mlin tako, da so mlinarsko hi\xc5\xa1ico postavili na obre\xc5\xbeje, mlinsko kolo pa na \xc4\x8dolne (kumpe), pogonska sila pa se prena\xc5\xa1a z jekleno vrvjo. Tudi drugi mlin je voda odnesla in tako je bila dru\xc5\xbeina leta 1947 ponovno primorana zgraditi novega. Od takrat dalje mo\xc4\x8di vodnega kolesa v su\xc5\xa1nih mesecih pomaga tudi elektromotor. Leta 1990 je narasla voda ponovno odnesla mlinsko kolo. Zadnja obnova je trajala le 3 mesece in tako je zdaj\xc5\xa1nja razli\xc4\x8dica tega mlina \xc5\xbee \xc4\x8detrta po vrsti.\n_START_SECTION_\nNamen\n_START_PARAGRAPH_\nObrtni\xc5\xa1ka namembnost mlina in pa turisti\xc4\x8dna, etnografska znamenitost Prlekije in Pomurja privablja mnogo obiskovalcev. Mletje \xc5\xbeit v starem slogu nam ponuja vpogled v pretekla obdobja. Prav tako lahko na babi\xc4\x8devem mlinu kupimo moko, ki za razliko od trgovinskih blagovnih znamk ni me\xc5\xa1ana z ostalimi (npr. ajdovi in koruzni moki je ve\xc4\x8dinoma prime\xc5\xa1ana tudi bela moka).'